Title: ประกาศองค์การบริหารส่วนตำบลดงบัง เรื่อง การดำเนินการตามพระราชบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคลขององค์การบริหารส่วนตำบลดงบัง

ประกาศองค์การบริหารส่วนตำบลดงบัง

ประกาศองค์การบริหารส่วนตำบลดงบัง
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคลขององค์การบริหารส่วนตำบลดงบัง[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์
ราชกิจจานุเบกษาและตรวจสอบแก้ไขให้ถูกต้องอยู่เสมอ

องค์การบริหารส่วนตำบลดงบังมีฐานะเป็นราชการส่วนท้องถิ่น
สังกัดกระทรวงมหาดไทย มีหน่วยงานสำนักงานปลัดองค์การบริหารส่วนตำบลจัดระบบข้อมูลข่าวสารส่วนบุคคล
ตามพระราชบัญญัติข้อมูลข่าวสารของราชการ ดังนี้

๑.  ประเภทของบุคคลที่มีการจัดเก็บข้อมูลไว้
๑.๑ พนักงานส่วนตำบลทุกระดับ สังกัดองค์การบริหารส่วนตำบลดงบัง
๑.๒ สมาชิกสภาองค์การบริหารส่วนตำบลดงบัง
๑.๓ นายกองค์การบริหารส่วนตำบลดงบัง
๑.๔ รองนายกองค์การบริหารส่วนตำบลดงบัง
๑.๕ เลขานุการองค์การบริหารส่วนตำบลดงบัง
๑.๖ ลูกจ้างประจำและพนักงานจ้าง สังกัดองค์การบริหารส่วนตำบลดงบัง

๒.  ประเภทของระบบข้อมูลข่าวสารส่วนบุคคล
๒.๑ แฟ้มประวัติ
๒.๒ บัตรประวัติ
๒.๓ ทะเบียนประวัติ
๒.๔ สมุดประวัติ

๓.  ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบล ได้แก่ การสรรหา
บรรจุแต่งตั้ง เลื่อนระดับ เลื่อนขั้น เลื่อนขั้นเงินเดือน การโอน
การพิจารณาความดีความชอบ การลงโทษ การขอรับเครื่องราชอิสริยาภรณ์

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ ยื่นคำขอต่อหน่วยงาน
๔.๒ แสดงหลักฐานประจำตัวของเจ้าของข้อมูล
๔.๓ ระบุความประสงค์ในการขอตรวจดูหรือนำข้อมูลไปใช้
๔.๔ สถานที่ยื่นคำขอ คือ บุคลากร สำนักงานปลัดองค์การบริหารส่วนตำบล

๕.  วิธีการขอให้แก้ไขเปลี่ยนแปลงข้อมูล
๕.๑ ขอเปลี่ยนแปลงแก้ไขวัน เดือน ปีเกิดของพนักงานส่วนตำบลและลูกจ้าง
ปฏิบัติ ตามระเบียบสำนักนายกรัฐมนตรี ว่าด้วยการขอแก้ไขวัน เดือน
ปีเกิดในทะเบียนประวัติข้าราชการ พ.ศ. ๒๕๒๗
๕.๒ รายการเปลี่ยนแปลงหรือเพิ่มเติมรายการในแฟ้มประวัติ
ต้องแจ้งให้บุคลากรทราบ เพื่อบันทึกในทะเบียนประวัติมีแนวทางปฏิบัติ ดังนี้
 ๑) การผ่านการอบรม
ดูงาน และการได้รับเครื่องราชอิสริยาภรณ์ แจ้งการเปลี่ยนแปลง
หรือเพิ่มเติมรายการดังกล่าว โดยแนบสำเนาหลักฐานที่เกี่ยวข้อง จำนวน ๑ ชุด
 ๒)
การเพิ่มวุฒิการศึกษา ให้ใช้หลักฐานสำเนาประกาศนียบัตร ปริญญาบัตรและ
สำเนาใบแสดงผลการศึกษา จำนวน ๑ ชุด
 ๓) การเปลี่ยนชื่อตัว
ชื่อสกุล ให้แจ้งการเปลี่ยนแปลงโดยแนบสำเนาเอกสารหลักฐานใบเปลี่ยนชื่อตัว ชื่อสกุล
พร้อมกับแนบ ทร.๑๔ (สำเนาทะเบียนบ้าน) จำนวน ๑ ชุด
 ๔) การเพิ่มรายการอื่น
ๆ เช่น การได้รับคัดเลือกเป็นพนักงานส่วนตำบลดีเด่น เป็นต้น ให้ส่งสำเนาใบประกาศหรือหลักฐานอื่น
ๆ จำนวน ๑ ชุด

๖.  แหล่งที่มาของข้อมูล
๖.๑ เจ้าของประวัติ
๖.๒ คำสั่งแต่งตั้ง โยกย้าย และคำสั่งอื่น ๆ ของต้นสังกัด
๖.๓ ผลการเลือกตั้งและแต่งตั้ง

ประกาศ
ณ วันที่ ๒๑ ตุลาคม พ.ศ. ๒๕๕๔
พยุง  น้อยแสง
นายกองค์การบริหารส่วนตำบลดงบัง

ปริยานุช/ผู้จัดทำ
๑๙ ธันวาคม
๒๕๕๔

ชาญ/ผู้ตรวจ
๑๙ ธันวาคม
๒๕๕๔

[๑] ราชกิจจานุเบกษา
เล่ม ๑๒๘/ตอนที่ ๑๗๔ ง/หน้า ๒๐๘/๑๕ ธันวาคม ๒๕๕๔